Diari Oficial de la Generalitat Valenciana


Sumari del DOGV 4073, del 28-08-2001 (2001/8082)

Informació pública de l'alternativa tècnica de programa de l'actuació integrada del sector 3, Gaianes, del Pla General d'Ordenació Urbana de Carcaixent.
--------------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8082


Organisme emissor
:   Urbanizadora Cesafor, SL

Tipus de document
:   Anunci

Informació pública de l'alternativa tècnica de programa de l'actuació integrada del sector 3, Gaianes, del Pla General d'Ordenació Urbana de Carcaixent. [2001/F8082]
  
La mercantil Urbanizadora Cesafor, SL, amb domicili social al carrer de la Mare de Déu de l'Oreto, número 2, 46784 L'Alcúdia, amb codi d'identificació fiscal F83245690, per mitjà d'aquest edicte posa en coneixement de tots els possibles interessats o afectats el següent:
  
Primer. Que ha formulat una alternativa tècnica de programa per a executar l'actuació integrada l'àmbit territorial de la qual és coincident amb el sector 3 denominat Gaianes del Pla General d'Ordenació Urbana de Carcaixent. Aquesta alternativa tècnica està composta de memòria del programa per al desenvolupament d'actuació integrada i annex documental, pla parcial i projecte d'urbanització.
  
Segon. L'objecte del programa és urbanitzar el sector 3, Gaianes, integrant-lo en les xarxes d'infraestructures, comunicacions i serveis públics existents, a més de cedir a l'Ajuntament de Carcaixent el sòl destinat a usos dotacionals públics i l'aprofitament que excedisca del susceptible d'apropiació pels particulars.
  
Tercer. L'alternativa tècnica es troba depositada a la notaria del senyor Ramón Marín Casanova, situada al carrer de la Baronessa de Santa Bàrbara, número 43, de Carcaixent, així com a l'Ajuntament de Carcaixent, situat a la plaça Major, número 1, identificada, en ambdós, sota la denominació de programa d'actuació integrada sector 3, Gaianes.
  
Quart. Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria esmentada, en horari d'oficines, a fi d'obtenir còpia de l'acta de protocol·lització o sol·licitar que se li exhibisca.
  
Així mateix podran consultar davant del Ple de l'Ajuntament de Carcaixent les actuacions derivades de la documentació depositada en aquest i de presentar-hi tant al·legacions com alternatives tècniques que pretenguen competir amb la que s'exposa ara al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi.
  
Cinqué. Així mateix, mitjançant aquest edicte, i en compliment del que s'estableix en l'article 59.4 de la Llei 30/1992, es procedeix a avisar els titulars cadastrals respecte dels quals es manca de les dades identificatives i/o domicili fiscal, als efectes del que s'estableix en el present edicte:
  
- Polígon 79, parcel·la 87. Titular: Remedios Botella Peris, sent-ne el domicili desconegut.
  
- Polígon 79, parcel·la 88. Titular: Remedios Botella Peris i altres, sent-ne el domicili desconegut.
  
Sisé. Aquest avís dóna compliment al que s'estableix en l'article 48 en relació amb el 46 de la Llei Reguladora de l'Activitat Urbanística.